**NOLIKUMS**

**Cenu aptaujai par speciāli ierīkotu sadzīves atkritumu konteineru iztukšošanas vietu remontu pie divām daudzdzīvokļu mājām Valdlaučos, Ķekavas novadā**

1. **Vispārīgā informācija**
2. Pasūtītājs un kontaktpersonas:
	1. Pasūtītājs: Sabiedrība ar ierobežotu atbildību “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv (turpmāk – Pasūtītājs).
	2. Kontaktpersona: par nolikumu - projekta vadītāja asistents Ilgonis Leišavnieks, tālr.: 29296907, e-pasts: ilgonis@kekavasnami.lv, kontaktersona par iepirkuma priekšmetu – būvspeciālists Jānis Ipatjevs, tālr. 26382990 e-pasts – janis.ipatjevs@kekavasnami.lv.
	3. Cenu aptaujas (turpmāk – Iepirkums) procedūru veic ar Pasūtītāja 2022. gada 16.decembra valdes sēdes protokolu Nr.13-2022 2.punktu apstiprināta Iepirkuma komisija (turpmāk – Iepirkuma komisija).
	4. Iepirkuma nolikums apstiprināts iepirkumu komisijas 2023.gada 13.maija sēdē.
3. Pretendents nav tiesīgs iesniegt piedāvājumu variantus.
4. Iepirkuma un ar tiem saistītajiem dokumentiem nodrošināta brīva un tieša pieeja Pasūtītāja mājas lapā [www.kekevasnami.lv](http://www.kekevasnami.lv) sadaļā Iepirkumi.
5. Iepirkuma procedūras laikā nav paredzēti nosacījumi informācijas aizsardzībai, kuru Pasūtītājs nodevis piegādātājiem kopā ar tehniskajām specifikācijām.
6. Ja nepieciešams ievērot komercnoslēpumu, Pretendents to norāda savā piedāvājumā.

**II. Iepirkuma priekšmets**

1. Iepirkuma priekšmets – pie daudzdzīvokļu mājām Atpūtas ielā 2 (6 laukumi) un Jaunatnes ielā 1 (11 laukumi), Valdlauči, Ķekavas novads, speciāli izveidotās atkritumu konteineru iztukšošanas vietas (rampas) laukuma daļēja demontāža un tās pārbūve.
2. Iepirkuma priekšmets nav sadalīts daļās.
3. Iepirkuma CPV kods: 45233251-3 (seguma atjaunošanas darbi). Papildus CPV kods 45262330-3 (betona remontdarbi).
4. Paredzamā līgumcena *euro* bez PVN – līdz EUR 19 000 (deviņpadmit tūkstoši *euro* 00 centi).
5. Iepirkuma priekšmeta apjoms un svarīgākie nosacījumi ietverti iepirkuma “**Speciāli ierīkotu sadzīves atkritumu konteineru iztukšošanas vietu remonti pie daudzdzīvokļu mājām Valdlaučos, Ķekavas novadā”**  nolikumā (turpmāk – Nolikums) pievienotajā tehniskajā specifikācijā (1.pielikums) un lokālajā tāmē (8.pielikums).
6. Līguma darbības termiņš: līdz saistību izpildei, bet ne ilgāk kā 2 (divi) kalendārie mēneši jeb 8 (astoņas) nedēļas no objekta pieņemšanas – nodošanas akta parakstīšanas.

 **III. Piedāvājumu iesniegšanas un atvēršanas vieta, datums un laiks**

1. Piedāvājums Iepirkumā ir iesniedzams elektroniski, nosūtot info@kekavasnami.lv līdz **2024.gada 17.maijam plkst. 10.00**.
2. Komisija iesniegtos piedāvājumus atver elektroniski pēc piedāvājumu iesniegšanas termiņa beigām.
3. Piedāvājumu vērtēšanu un lēmumu pieņemšanu iepirkumu komisija veic slēgtā sēdē.

 **IV. Prasības attiecībā uz piedāvājuma noformējumu un iesniegšanu**

1. Pieteikums dalībai iepirkumā juridiskai personai, šādu personu apvienībai (piegādātāju apvienība, personālsabiedrība) jebkurā to kombinācijā neatkarīgi no reģistrācijas vai darbības vietas (turpmāk – Pretendents), jāsagatavo latviešu valodā.
2. Pretendents atlases vai kvalifikāciju apliecinošus dokumentus var iesniegt svešvalodā, ja tam pievieno tulkojumu latviešu valodā, atbilstoši Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” kārtībai. Pretendenta sagatavotajiem dokumentiem un to atvasinājumiem jābūt noformētiem atbilstoši Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
3. Iesniedzot piedāvājumu, Pretendents to paraksta ar elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Pieteikumu paraksta Pretendentu pārstāvēt tiesīgā persona, vai persona, kas deleģēta parakstīt piedāvājumu, pievienojot pārstāvību apliecinošu dokumentu.
4. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, atbilstoši PIL 41.panta piektās daļas kārtībai, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
5. Pieteikuma veidlapas, tehniskais un finanšu piedāvājums jāaizpilda elektroniski atsevišķā elektroniskā dokumentā ar Microsoft Office 2010 vai vēlākas programmatūras versiju rīkiem lasāmā formātā.
6. Piedāvājums jāsagatavo tā, lai nekādā veidā netiktu apdraudēta Pasūtītāja lietvedības sistēmas darbība un nebūtu ierobežota piekļuve piedāvājumā ietvertajai informācijai, tostarp, piedāvājums nedrīkst saturēt datorvīrusus un citas kaitīgas programmatūras vai to ģeneratorus.
7. Pieteikums un finanšu piedāvājums (1.pielikums) ar 2.pielikumu (lokālā tāme) jāsagatavo atbilstoši Nolikuma pielikumu paraugiem.
8. Ja pretendenta iesniegtais piedāvājums neatbilst Nolikuma prasībām, iepirkumu komisija noraida iesniegto piedāvājumu.
9. Iesniegtie piedāvājumi paliek Pasūtītāja īpašumā, izņemot, ja Pretendents piedāvājumu atsauc.

**V. Prasības pretendentiem un iesniedzamā informācija**

1. Iesniedzamie dokumenti dalībai iepirkumā:
	1. Pretendenta pieteikums dalībai iepirkumā un finanšu piedāvājums (1.pielikums);
	2. Pilnvara, ja nepieciešams;
	3. Lokālā tāme, atbilstoši Ministru kabineta 2017.gada 3.maija noteikumiem Nr.239 „Noteikumi par Latvijas būvnormatīvu LBN 501-17 ”Būvizmaksu noteikšanas kārtība” (2.pielikums excel formātā);
	4. Pretendenta izpildīto darbu saraksts (3.pielikums);
	5. Personas vai apakšuzņēmēja, ja tāds būs, uz kura spējām balstās Pretendents, brīvas formas apliecinājums par saistību uzņemšanos;
	6. Kvalifikāciju apliecinoši dokumenti atbilstoši Nolikuma 26.punkta prasībām.

25. Pretendents var pievienot citu informāciju pēc saviem ieskatiem, kas apliecina tā kvalifikāciju.

26. Pretendentu kvalifikācijas prasības un iesniedzamie dokumenti kvalifikācijas apliecināšanai:

|  |  |
| --- | --- |
| **Atbilstība profesionālās darbības veikšanai**  | **Iesniedzamie dokumenti kvalifikācijas apliecināšanai** |
| 26.1. Pretendents ir reģistrēts atbilstoši normatīvo aktu prasībām. Prasība attiecas arī uz personālsabiedrības biedru vai piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja Pretendents plāno piesaistīt apakšuzņēmēju) | Informāciju par Latvijā reģistrēta Pretendenta reģistrācijas faktu, Pasūtītājs iegūs publiskā datubāzē.**Ārvalstīs** reģistrēts Pretendents iesniedz šādus dokumentus, kuri izsniegti ne agrāk kā **mēnesi** pirms iesniegšanas dienas.1. attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), kas apliecina, ka Pretendents ir reģistrēts normatīvajos aktos noteiktajā kārtībā, vai Pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina Pretendenta reģistrācijas faktu (ja kompetentās institūcijas izziņas netiek izdotas);2. attiecīgās ārvalsts kompetentās institūcijas izziņu (tulkotu un apliecinātu dokumenta kopiju), kas apliecina Pretendenta likumiskā pārstāvja (vadītāja, direktora) paraksta tiesības. Ja pieteikumu paraksta pilnvarotā persona – papildus pievieno pilnvaras oriģināla eksemplāru. |
| 26.2. Pretendents var balstīties uz citu personu vai apakšuzņēmēju iespējām, ja tas ir nepieciešams Līguma izpildei.  Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | Pretendentam jāiesniedz personas vai apakšuzņēmēja, uz kuru iespējām balstās Pretendents, apliecinājums (brīva forma), lai apliecinātu saimnieciskās, finansiālās, tehniskās vai profesionālās iespējas.  |
| **Tehniskās un profesionālās spējas** | **Iesniedzamie dokumenti kvalifikācijas apliecināšanai** |
| 26.3. Pretendentam iepriekšējo triju gadu periodā, vai īsākā laika periodā, ja Pretendents ir dibināts vēlāk, ir pieredze iepirkuma priekšmetā minēto darbu veikšanā, kur vismaz 2 (divu) pasūtījuma līgumcena nav mazāka par EUR 19 000 (deviņpadsmit tūkstoši *euro*) bez PVN. Līgumam jābūt izpildītam. | Informācija par prasībai atbilstošu pretendenta **profesionālo** **pieredzi** tiek norādīta, aizpildot veidlapas formu, kura pievienota nolikuma 3.pielikumā.Pieredzes aprakstam var pievienot pasūtītāju atsauksmi vai izziņu, kas apliecina pieredzes aprakstā norādītā līguma kvalitatīvu izpildi. |
| 26.4. Pretendents nodrošina kvalificēta personāla piesaisti līguma izpildei, kas saskaņā ar esošajiem normatīvajiem aktiem nepieciešami tehniskajā specifikācijā noteikto darbu veikšanai. | Pretendents apliecina ka tā rīcībā, uz iepirkuma līguma noslēgšanas dienu, ir speciālists ar ēku būvdarbu vadīšanas sertifikātu (vārds un uzvārds, sertifikāta numurs un derīguma termiņš).Ja piedāvātais speciālists nav līgumattiecībās ar Pretendentu vai ar apakšuzņēmēju uz kura spējām Pretendents balstās, tad jāiesniedz abu pušu parakstīti vienošanās dokumenti par līguma attiecību nodibināšanu ar Pretendentu šajā iepirkumā paredzēto darbu veikšanai ja Pretendents iegūs tiesības slēgt līgumu. |
| **Finansiālās spējas** | **Iesniedzamie dokumenti finansiālo spēju apliecināšanai** |
| * 1. Pretendentam pēdējo 3 (trīs) gadu laikā (2020., 2021., 2022.) kopējais finanšu apgrozījums vismaz divas reizes pārsniedz Pasūtītāja plānoto kopējo līguma summu (bez PVN).

Ja Pretendents ir dibināts vēlāk – tad finanšu apgrozījumam jāatbilst iepriekš minētajai prasībai attiecīgi īsākā laikā. | Lai Pretendents apliecinātu atbilstību nolikuma 26.5. apakšpunktam, pretendents iesniedz apliecinājumu par savu kopējo neto apgrozījumu par 3 (trim) iepriekšējiem pārskata gadiem vai īsāku laika periodu, ja Pretendenta faktiskais darbības laiks ir mazāks. |

1. Pretendentam jāseko līdzi aktuālajai informācijai Pretendenta mājas lapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar jaunāko informāciju, kurai ir nodrošināta brīva un tieša elektroniskā pieeja.

**VI. Piedāvājumu vērtēšanas kritēriji un lēmuma pieņemšanas kārtība**

1. Iepirkuma komisija vērtē Pretendentus un to iesniegtos piedāvājumus saskaņā ar PIL, iesniegtajiem iepirkuma dokumentiem, kā arī citiem normatīvajiem aktiem.
2. Par Iepirkuma uzvarētāju tiks atzīts Pretendents, kurš:

29.1. iesniedzis visus pieprasītos dokumentus;

29.2. atbilst kvalifikācijas prasībām un to dokumentāli pierādījis;

29.3. apliecinājis spējas nodrošināt līgumsaistību izpildi pilnā apjomā, noteiktajā termiņā un kvalitātē;

29.4. iesniedzis darbu izpildes grafiku;

29.5. nav izslēdzams no dalības iepirkumā saskaņā ar Starptautisko un Latvijas Republikas nacionālo sankciju likuma 11.1 pantu vai PIL 9.panta astoto daļu;

 29.6. iesniedzis saimnieciski izdevīgāko piedāvājumu – zemāko cenu.

1. Pirms piedāvājuma izvēles, Pasūtītājs veic finanšu piedāvājuma dokumentu pārbaudi, aritmētisko kļūdu labojumus. Aritmētisko kļūdu gadījumā tiks vērtēts labotais finanšu piedāvājums, ievērojot PIL 41.panta devītās daļas nosacījumus.
2. Ja Pretendents, kuram piešķirtas iepirkuma līguma slēgšanas tiesības, atsauks piedāvājumu vai nenoslēgs līgumu 10 (desmit) kalendārajās dienās no paziņošanas dienas, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis nākamo zemāko cenu vai pārtraukt iepirkumu, neizvēloties nevienu piedāvājumu.
3. Ja pieņemts lēmums iepirkuma līguma slēgšanas tiesības piešķirt nākamajam Pretendentam, kurš piedāvājis zemāko cenu, bet tas atsakās slēgt līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
4. Ja tiks pieņemts lēmums līgumu slēgt ar piegādātāju apvienību, tās pienākums ir līdz Līguma noslēgšanas termiņam, izveidot juridisku apvienību vai noslēgt sabiedrības līgumu, vienojoties par apvienības dalībnieku atbildības sadalījumu un iesniegt Pasūtītājam nepieciešamos dokumentus līguma noslēgšanai.
5. Pasūtītājs informēs visus Pretendentus par iepirkuma rezultātiem atbilstoši PIL 9.panta 13. un 14. daļai.
6. Pasūtītājs ir tiesīgs līdz iepirkuma līguma noslēgšanai pārtraukt iepirkuma procedūru, ja tam ir objektīvs pamatojums.

**VII. Līguma slēgšana**

1. Par pamatu līguma sagatavošanai tiks izmantots iepirkuma Nolikuma pievienotais būvdarbu līguma projekts (4.pielikums) Līgums Nr.\_\_\_ par “Pie daudzdzīvokļu mājām Atpūtas ielā 2 un Jaunatnes ielā 1 Valdlauči, Ķekavas novads, speciāli izveidotās atkritumu konteineru iztukšošanas vietas (rampas) laukuma demontāža un tās pārbūve” (turpmāk – Līgums), kura nosacījumi, bez būtiskiem labojumiem, Pretendentam ir saistoši.
2. Iepirkuma Līgums ar iepirkuma procedūras uzvarētāju tiks slēgts, ņemot vērā PIL prasības.
3. Izraudzītajam Pretendentam 10 (desmit) kalendāro dienu laikā no Līguma saņemšanas dienas tas jāparaksta un jānogādā atpakaļ Pasūtītājam uz juridisko adresi. Elektroniski parakstīts Līgums par nosūtītu uzskatāms, ja tas nosūtīts uz Nolikuma 2.punktām minēto elektroniskā pasta adresi.
4. Ja šajā termiņā netiks iesniegts parakstīts līgums, tiks uzskatīta, ka Pretendents atteicies parakstīt Līgumu.
5. Paziņojot par iepirkuma līguma slēgšanu un informējot pārējos Pretendentus, Pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi Pretendenti.

**VIII. Citi noteikumi**

1. Iepirkuma komisija darbojas saskaņā ar PIL un šā Nolikuma prasībām. Savus lēmumus komisija pieņem sēžu laikā.
2. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
3. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.
4. Iepirkuma komisija sniegs atbildes uz ieinteresēto Pretendentu rakstveidā uzdotajiem jautājumiem vai papildu informāciju triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām.
5. Papildu informāciju iepirkumu komisija nosūtīs ieinteresētajam Pretendentam, kas uzdevis jautājumu, vienlaikus ievietos šo informāciju vietā, kur ir pieejams iepirkuma Nolikums, norādot arī uzdoto jautājumu.
6. Gadījumā, ja ārējos normatīvajos aktos tiek izdarīti grozījumi un tie stājas spēkā iepirkuma procedūras laikā, piemēro jaunāko normatīvo aktu nosacījumus, negrozot Nolikumu.

**Pielikumā:**

1. Pieteikums dalībai iepirkumā un finanšu piedāvājums (1.pielikums).
2. Lokālās tāme (2.pielikums).
3. Pretendenta izpildīto darbu saraksts (3.pielikums).
4. Līguma projekts (4.pielikums).
5. Tehniskā specifikācija (5.pielikums).

1.pielikums

Nolikumam “Speciāli ierīkotu sadzīves atkritumu konteineru iztukšošanas vietu remonts pie daudzdzīvokļu mājām Valdlauči, Ķekavas novads”

**PIETEIKUMS UN FINANŠU PIEDĀVĀJUMS**

1. Komersants \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vienotais reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā vārdā (vārds, uzvārds, amats)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ar šī pieteikuma iesniegšanu piesaka dalību iepirkumam “Speciāli ierīkotu sadzīves atkritumu konteineru iztukšošanas vietu remonti pie daudzdzīvokļu mājām Valdlauči, Ķekavas novads”,unpiekrīt visiem Nolikuma nosacījumiem, garantē Nolikuma un normatīvo aktu prasību izpildi.

**2**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v.,uzvārds) apliecina, ka:

 2.1. visa sniegtā informācija ir pilnīga un patiesa;

 2.2. piekrīt visiem nolikuma, t.sk. iepirkuma līgumu projekta, nosacījumiem;

 2.3. būvdarbi tiks veikti atbilstoši tehniskās specifikācijas, Latvijas būvnormatīvu un citu normatīvo aktu prasībām;

 2.4. nekādā veidā nav ieinteresēts nevienā citā piedāvājumā, kas iesniegts šajā iepirkumā;

 2.5. uz Pretendentu nav attiecināms Starptautisko un Latvijas Republikas nacionālo sankciju likums;

 2.6. tam ir normatīvajos aktos noteiktā kārtībā nodarbināts personāls ar atbilstošu kvalifikāciju, kas ļauj nodrošināt tehniskajā specifikācijā noteikto prasību izpildi;

 2.7. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības;

 2.8. iesniegs avansa apdrošinājuma polisi, ja komersants lūgs priekšapmaksu.

 **3**. Informējam, ka līguma izpildē plānots piesaistīt šādus apakšuzņēmējus *(aizpilda, ja plāno piesaistīt apakšuzņēmējus)*:

|  |  |  |  |
| --- | --- | --- | --- |
| Nr. p.k | Nosaukums un reģistrācijas numurs, kontaktpersonas telefona nr. | Statuss piedāvājumā (apakšuzņēmējs vai personu apvienībasdalībnieks) | Veicamo pakalpojumu apjoms no kopējā apjoma (summa un % apjoms) |
|  |  |  |  |
|  |  |  |  |

**4**. Finanšu piedāvājums:

|  |  |
| --- | --- |
| **Pakalpojuma nosaukums** | **Piedāvātā līgumcena****euro bez PVN** |
| Pie daudzdzīvokļu mājām Atpūtas ielā 2 un Jaunatnes ielā 1, Valdlauči, Ķekavas novads, speciāli izveidotās atkritumu konteineru iztukšošanas vietas (rampas) laukuma demontāža un tās pārbūve |  |

 Finanšu piedāvājums balstīts uz laukuma demontāžas un pārbūves darbu tāmi (2.pielikums nolikumam).

Mēs apliecinām, ka:

* piedāvājuma summā iekļautas visas Pretendenta paredzamās izmaksas, visi nodokļi un nodevas, ja tādas ir paredzētas, kas nepieciešami kvalitatīvai pakalpojumu izpildei;
* garantijas laiks izpildītajiem darbiem – 36 mēneši.

 Mēs apņemamies, ja mūsu Piedāvājums tiks pieņemts, veikt konteinera iztukšošanas vietas laukuma demontāžas un pārbūves darbus līgumā noteiktajā termiņā.

|  |  |
| --- | --- |
| Vārds, uzvārds, amats |  |
| Paraksts  |  |
| Datums |  |

2.pielikums

Nolikumam “Speciāli ierīkotu sadzīves atkritumu konteineru iztukšošanas vietu remonts pie daudzdzīvokļu mājām Valdlauči, Ķekavas novads”

**Pievienots excel fails sludinājumam**

3.pielikums

Nolikumam “Speciāli ierīkotu sadzīves atkritumu konteineru iztukšošanas vietu remonts pie daudzdzīvokļu mājām Valdlauči, Ķekavas novads”

**Pretendenta izpildīto darbu saraksts**

|  |  |  |  |  |  |
| --- | --- | --- | --- | --- | --- |
| Nr. p. k. | Pasūtītāja nosaukums, adrese, kontaktpersonas uzvārds, telefona nr. | Objekta nosaukums, adrese | Izpildītāja statuss ģenerāluzņēmējs vaiapakšuzņēmējs | Izpildīto būvdarbu apjoms *euro* | Būvniecības periods |
|  |  |  |  |  |  |
|  |  |  |  |  |  |
|  |  |  |  |  |  |

Pielikumā atsauksmes (ja tādas tiek pievienotas) \_ uz lapām.

|  |  |
| --- | --- |
| Vārds, uzvārds, amats |  |
| Paraksts  |  |
| Datums |  |

4.pielikums

Nolikumam “Speciāli ierīkotu sadzīves atkritumu konteineru iztukšošanas vietu remonts pie daudzdzīvokļu mājām Valdlauči, Ķekavas novads”

*Līguma projekts*

**Līgums Nr.**

**{{ DOKREGNUMURS }}**

**par speciāli ierīkotu sadzīves atkritumu konteineru iztukšošanas vietu remontu pie daudzdzīvokļu mājām Valdlaučos, Ķekavas novadā**

Rāmavā 2023.gada[[1]](#footnote-1) \_\_\_\_\_\_\_\_\_\_\_\_\_\_\_\_

**Sabiedrība ar ierobežotu atbildību “Ķekavas nami”,** vienotais reģistrācijas Nr.LV40003359306, juridiskā adrese Rāmavas iela 17, Rāmava, Ķekavas pagasts, Ķekavas novads, tās valdes priekšsēdētāja **Raivo Lāča** un valdes locekļa **Edgara Menča** personā, kuri rīkojas uz statūtu pamata, turpmāk tekstā “**Pasūtītājs”,** no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_\_\_\_ juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **Izpildītājs** kura vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_, no otras puses,

turpmāk šī līguma tekstā Pasūtītājs un Izpildītājs abi kopā saukti arī **„**Puses**”**, bet katrs atsevišķi arī **„**Puse**”**, noslēdz šāda satura līgumu, turpmāk – „Līgums”, kas ir saistošs kā Pusēm, tā arī viņu saistību un tiesību pārņēmējiem:

1. **Līguma priekšmets**

1.1. Pasūtītājs uzdod, bet Izpildītājs apņemas ar saviem darba rīkiem, ierīcēm un darbaspēku organizēt un veiktspeciāli izveidotas atkritumu konteineru iztukšošanas vietas (rampas) laukuma demontāžu un tās pārbūvi Atpūtas ielā 2 (6 laukumi) un Jaunatnes ielā 1 (11 laukumi), Valdlauči, Ķekavas pagasts, Ķekavas novads, turpmāk – “**Objekts”**, šajā Līgumā noteiktajā apjomā, kvalitātē un termiņā, atbilstoši Pasūtītāja prasībām un Izpildītāja iesniegtajam piedāvājumam (turpmāk – Darbi).

1.2. Darbus Izpildītājs veic ievērojot Latvijas Republikā spēkā esošo normatīvo aktu prasības, Pasūtītāja norādījumus, Līguma noteikumus un Līguma pielikumā veicamo Darbu un pielietojamo materiālu izmaksu tāmi, turpmāk tekstā – „Tāme” (Pielikums).

**2. Līguma cena un norēķinu kārtība**

* 1. Līgumcena (bez PVN) \_\_\_\_\_\_\_\_\_\_\_ (\_\_\_\_\_ EUR, \_\_\_ centi) (turpmāk Līgumcena) noteikta pamatojoties uz Izpildītāja iesniegto Tāmi un pasūtītāja Iepirkumu komisijas lēmumā (protokols Nr.2023/\_\_\_) fiksētajiem iepirkuma rezultātiem.
	2. Darbu izpildes laiks 8 (astoņas) nedēļas no Līguma 3.1.punktā noteiktā termiņa iestāšanās līdz darbu pabeigšanai, pusēm parakstot darbu nodošanas – pieņemšanas aktu.
	3. Pievienotās vērtības nodoklis tiek aprēķināts un maksāts saskaņā ar Pievienotās vērtības nodokļa likuma 142. panta nosacījumiem.
	4. Līguma summā ir iekļautas:
		1. visas izmaksas, kas attiecas uz būvdarbu veikšanu, tai skaitā,Tāmē atspoguļotās izmaksas, izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, ceļa un sakaru izdevumi, izdevumi par būvdarbu veikšanai nepieciešamo materiālu, tehnikas un aprīkojuma iegādi, piegādi un nomu, energo un citiem resursiem, atlīdzības un obligātie maksājumi, kurus piemēro vai kuri tiks piemēroti Izpildītāja pienākumu pienācīgai izpildei saskaņā ar Līgumu un tamlīdzīgas izmaksas;
		2. vispārīgās izmaksas, tai skaitā, bet ne tikai, Objekta sagatavošanas, norobežošanas un apsardzes izdevumi, materiālu uzglabāšanas (izņemot, ja tiek uzglabāts Pasūtītāja slēgtā teritorijā), būvgružu izvešanas, Objekta teritorijas sakārtošanas, pārvietojamās tualetes uzstādīšanas un citi izdevumi, kas saistīti ar Līguma izpildi;
		3. izmaksas, kas saistītas ar iespējamo defektu vai trūkumu novēršanu.
	5. Netiek kompensēti nekādi darbi, kuri jāveic atkārtoti sakarā ar konstatētiem trūkumiem būvdarbu kvalitātē. Netiek kompensēta nekvalitatīvi izbūvēto iekārtu demontāža un trūkumu novēršanā izmantoto materiālu, tehnikas vai darba stundu izmaksas, kas radušās Izpildītāja vainas dēļ.
	6. Izpildītājs, ja ir uzsācis darbus Objektā, var lūgt avansa maksājumu līdz 25% no līguma summas. Izpildītājs, vienlaicīgi ar avansa rēķinu, iesniedz Pasūtītājam avansa maksājuma garantiju avansa apmērā. Avansa maksājuma garantijai ir jābūt spēkā vēl 30 dienas pēc Līguma 3.1.punktā noteiktās termiņa atskaites sākšanas.
	7. Samaksa par Darbu tiek veikta vienā maksājumā pēc pieņemšanas – nodošanas akta saskaņošanas un rēķina iesniegšanas.
	8. No pēdējā maksājuma tiek atskaitīti visi līgumsodi, ja tādi ir, kā arī šā līguma 8.2. un 8.3. punktos minētās soda naudas, ja tādas būs.
	9. Visi Līgumā paredzētie maksājumi tiek veikti ar pārskaitījumu uz Izpildītāja norādīto bankas kontu. Par samaksas brīdi tiek uzskatīts datums, kurā Pasūtītājs ir veicis maksājuma pārskaitījumu uz Uzpildītāja norēķina kontu..
	10. Neviens maksājums, kas tiek izdarīts saskaņā ar Līgumu, netiek uzskatīts par galēju pierādījumu Līguma saistību nedz pilnīgai, nedz arī daļējai izpildei, un neviens maksājums, ieskaitot pēdējo maksājumu, nenozīmē akceptu nepilnīgam, nekvalitatīvam būvdarbam, neatbilstošu remontmateriālu vai neatbilstošu būvizstrādājumu izmantošanai.
1. **Darbu uzsākšana un izpildes termiņš**
	1. Izpildītājs, pēc Līguma parakstīšanas, 5 (piecu) darba dienu laikā ar pieņemšanas – nodošanas aktu pieņem Objektu no Pasūtītāja. Darba izpildes tecējums uzsākas ar pieņemšanas – nodošanas akta parakstīšanu.
	2. Parakstot Līgumu, Izpildītājs apliecina, ka Darbu izpildes grafikā noteiktie termiņi ir noteikti pieņemot, ka Darbus Izpildītājs veic darba dienās no plkst. 8.00 līdz plkst. 17.00. Atkāpes no šajā Līguma punktā noteiktā Darbu veikšanas laika ir pieļaujamas, ja tās nav saistīts ar vibrāciju, gaisa piesārņojumu (putekļi, smakas) vai paaugstinātu troksni.
	3. Darbu organizatoriskie jautājumi tiek izskatīti un risināti kontaktējoties ar Pasūtītāja pārstāvi. Ja nepieciešamas, var organizēt būvsapulci, kuras pieņemtie lēmumi tiek fiksēti protokolā.

**4. Izpildītāja pienākumi un tiesības**

* 1. Izpildītājs ievēro būvniecības jomu reglamentējošo normatīvo aktu prasības, Ķekavas novada pašvaldības teritorijas izmantošanas un apbūves noteikumus, Latvijas nacionālo standartu un citu spēkā esošo normatīvo aktu noteikumu visā Līgumā paredzēto darbu veikšanas procesā un tā apliecinošo dokumentu sagatavošanā. Izpildītājs nodrošina, lai būvniecībā tiktu izmantoti tikai ES un Latvijas Republikas standartiem un tehniskiem noteikumiem atbilstoši, attiecīgi sertificēti būvmateriāli un būvizstrādājumi.
	2. Izpildītājam ir pienākums:
		1. Ievērot darba drošības, darba aizsardzības, ugunsdrošības, apkārtējās vides aizsardzības noteikumus, kā arī citu spēkā esošo ārējo normatīvo aktu, kas reglamentē darbu veikšanu, prasības, pretējā gadījumā uzņemoties pilnu atbildību par šo prasību neievērošanas gadījumā radītajām sekām.
		2. Nodrošināt videi nekaitīgu atkritumu apsaimniekošanu, neapdraudētu cilvēku veselību vai dzīvību, kā arī nebojātu trešo personu mantu. Būvniecības procesā radītos atkritumus jāsavāc un jāutilizē atsevišķi no sadzīves atkritumiem saskaņā ar spēkā esošo normatīvo aktu nosacījumiem. Uzstādīt pārvietojamo tualeti darbiniekiem.
		3. Līgumā noteiktos remontdarbus veikt ar savu (īpašumā vai lietošanā esošu) tehniku, aprīkojumu, būvizstrādājumiem un citiem materiāli-tehniskajiem līdzekļiem, ja vien Līdzēji rakstveidā nevienojas citādi.
		4. Nodrošināt Objektā esošo materiālu, tehnikas un darba rīku saglabāšanu. Ja nepieciešams, par saviem līdzekļiem nodrošinot Objekta apsardzi visā remontdarbu izpildes laikā.
		5. Veikt remontdarbus saviem spēkiem, kā arī atsevišķu darbu izpildei uz Līguma pamata var pieaicināt apakšuzņēmējus, kurus Izpildītājs ir norādījis savā piedāvājumā, vai atbilstoši saskaņojis ar Pasūtītāju, uzņemoties pilnu atbildību par savu nolīgto apakšuzņēmēju darbību Objektā.
		6. Nekavējoši, vienas darba dienas laikā, ziņot Pasūtītājam par visiem apstākļiem, kas atklājušies remontdarbu izpildes procesā un var neparedzēti ietekmēt Objekta remontdarbus.
		7. Uzturēt tīrību Objektā un visā Izpildītāja darbības zonā un nodrošināt regulāru būvgružu savākšanu un aizvešanu uz speciāli ierīkotām vietām.
		8. Pilnībā aizvākt no Objekta būvgružus, Izpildītāja inventāru un darbarīkus, demontēt visas ar remontdarbu veikšanu saistītās pagaidu ierīces un iekārtas līdz darbu izpildes termiņa beigām. Par saviem līdzekļiem veikt Objekta ārējās vides[[2]](#footnote-2) sakārtošanu tādā stāvoklī, kādā tā bija pirms darbu uzsākšanas.
	3. Izpildītājs apņemas remontdarbu izpildes gaitā izskatīt Pasūtītāja mutiskās un rakstiskās pretenzijas par darbu izpildes atbilstību Līguma nosacījumiem un citiem no Līguma izrietošajiem jautājumiem. Pretenzijas novērš pēc iespējas īsākā laikā, bet, ja ir argumentēts pamatojums, 3 (trīs) darba dienu laikā izvērtē un novērš tajā minētos defektus, trūkumus vai sniedz motivētu rakstisku atteikumu.
	4. Izpildītājam jānodrošina nepieciešamo dokumentācija Objekta nodošanai, kā arī jāveic visas no tā atkarīgās darbības, lai Objekts tiktu nodots Līgumā noteiktajā termiņā.
	5. Šajā līgumā noteikto Darbu izpilde tiek fiksēta ar nodošanas – pieņemšanas aktu.
	6. Izpildītājs garantēt Darbu kvalitāti 36 (trīsdesmit sešus) mēnešus un uzstādīto materiālu kvalitāti, drošumu un ekspluatācijas īpašības 36 (trīsdesmit sešus) mēnešus no pieņemšanas - nodošanas akta parakstīšanas dienas.
	7. Garantijas termiņa laikā Izpildītājam par saviem līdzekļiem jānovērš defektus, kas radušies pēc to nodošanas, izņemot defektus, kas radušies nepareizas ekspluatācijas rezultātā.
	8. Izpildītājam ir tiesības pieprasīt Darbu izpildes termiņa pagarinājumu, ja izpilde tiek kavēta viena vai vairāku iemeslu dēļ, kas radušies no Izpildītāja neatkarīgu apstākļu dēļ un Izpildītājs to var dokumentāli pamatot:

4.8.1. ja iestājas nepārvaramas varas apstākļi un remontdarbu izpilde tiek apgrūtināta vai padarīta uz laiku neiespējama;

4.8.2. ja pēc Pasūtītāja rakstiska pieprasījuma Darbi vai to daļa ir pārtraukti.

* 1. Izpildītājs pats atbild par zaudējumiem vai citām sekām, ko tas ar savu darbību vai bezdarbību radījis trešajām personām, veicot darbus Objektā, un apņemas šis sekas nekavējoties novērst vai atrisināt.

4.10. Saņemt samaksu par kvalitatīvi veiktiem Darbiem Līgumā noteiktajā kārtībā, kā arī pieprasīt no Pasūtītāja līgumsodu 0,5% apmērā no rēķinā norādītās un termiņā nesamaksātās summas par katru nokavēto maksājuma dienu, bet ne vairāk kā 10% no Līgumcenas.

4.11. Līguma izpildē izpildē Izpildītājs ir tiesīgs ar Pasūtītāja saskaņojumu veikt Pretendenta piedāvājumā norādītā apakšuzņēmēja nomaiņu, uz kura spējām iepirkumā Izpildītājs balstījies, vai papildus apakšuzņēmēju piesaisti tikai gadījumos, kad piedāvātais apakšuzņēmējs atbilst iepirkuma dokumentos apakšuzņēmējiem izvirzītajām prasībām un piedāvātajam apakšuzņēmējam ir vismaz tādas pašas kvalifikācijas, uz kādu iepirkuma dokumentos izraudzītais pretendents atsaucies, apliecinot savu atbilstību iepirkuma dokumentos noteiktajām prasībām un tas neatbilst Likuma 9.panta astotajā daļā minētajiem izslēgšanas gadījumiem.

4.19. Izpildītāja pārstāvis par Darbiem Objektā - \_\_\_\_\_\_\_\_\_\_\_\_\_\_\_\_\_\_\_\_\_\_

**5. Pasūtītāja tiesības un pienākumi**

* 1. Pieņemt no Izpildītāja saskaņā ar Līgumu kvalitatīvi izpildītos Darbus pēc faktiski paveiktā apjoma un samaksāt par tiem Līgumā noteiktajā kārtībā.
	2. Neveikt nekāda veida rīcību, kura traucētu Darbu izpildi, ja vien tas nav saistīts ar konstatētiem pārkāpumiem no Izpildītāja puses.
	3. Izpildītāja saņemtos paziņojumus, pieprasījumus, iesniegumus un priekšlikumus Pasūtītājs izvērtē 3 (trīs) darba dienu laikā.
	4. Ja Izpildītājs kavē Darbu izpildes termiņu, Izpildītājs maksā Pasūtītājam līgumsodu 0,5% apmērā no Līgumsummas par katru nokavēto kalendāro dienu, bet kopā ne vairāk kā 10% (desmit procenti) no Līgumcenas.
	5. Jebkādi Pasūtītāja apmaksāti materiāli, pakalpojumi vai iekārtas kļūst par Pasūtītāja īpašumu ar to apmaksas brīdi, un Izpildītāja maksātnespējas gadījumā tie pāriet Pasūtītāja īpašumā neatkarīgi no tā vai tie ir, vai nav nogādāti Objektā.
	6. Pasūtītāju jautājumos par Darbiem Objektā pārstāv Jānis Ipatjevs, tālr. 26382990.

**6. Līguma darbības termiņš, grozīšanas, papildināšanas un izbeigšanas kārtība**

* 1. Līgums stājas spēkā no brīža, kad to parakstījušas abas puses un darbojas līdz Pušu saistību pilnīgai izpildei.
	2. Darbu pabeigšana Objektā ne vēlāk kā 8 (astoņu) nedēļu laikā no Objekta nodošanas - pieņemšanas akta parakstīšanas.
	3. Līgums var tikt grozīts, papildināts, pagarināts tikai ar Pušu rakstisku vienošanos, kas tiek noformēts kā šī Līguma pielikums un ir tā neatņemama sastāvdaļa.
	4. Pasūtītājam ir tiesības vienpusēji atkāpties no šī līguma, rakstveidā paziņojot par to Izpildītājam, ja Izpildītājs vairāk kā mēnesi kavē šajā līgumā noteikto līgumsaistību izpildi, uzliekot par pienākumu Izpildītājam segt visus zaudējumus, kas radušies līgumsaistību neizpildes rezultātā.

**7. Nepārvaramā vara**

* 1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tam par iemeslu bijuši nepārvaramas varas (force majeur) apstākļi.
	2. Iestājoties nepārvaramas varas apstākļiem (Valsts varas pārvaldes lēmumi un rīkojumi, streiki, masu nekārtības, pandēmijas, darbu veikšanu kavē klimatiskie apstākļi, kas neļauj ievērot būvniecības tehnoloģisko procesu un citi objektīvi fakti un iemesli), Līdzējam, kurš pirmais ir konstatējis nepārvaramas varas apstākļus, ir pienākums nekavējoties, bet ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī jāsniedz to ietekmes vērtējums attiecībā uz savu saistību izpildi saskaņā ar Līgumu. Paziņojumā jānorāda paredzamais līgumsaistību izpildes turpinājuma termiņš.
	3. Līdzēji var vienpusēji izbeigt Līgumu, ja nepārvaramas varas apstākļi turpinās ilgāk par 3 (trīs) kalendāriem mēnešiem. Šādā gadījumā neviens no Līdzējiem nav tiesīgs pieprasīt tādējādi radušos zaudējumu atlīdzību. Ja Līgums tiek izbeigts nepārvaramas varas apstākļu dēļ, Pasūtītājs norēķinās ar Izpildītāju tikai par faktiski izpildītajiem remontdarbiem.
	4. Nepārvaramas varas apstākļiem beidzoties, Līdzējam, kurš pirmais ir konstatējis minēto apstākļu izbeigšanos, ir pienākums nekavējoties iesniegt pārējiem Līdzējiem rakstisku paziņojumu.

**8. Pretenzijas iesniegšana un strīdu izskatīšanas kārtība**

8.1. Jebkurš strīds, prasība, kas izriet no šī līguma, skar šo līgumu, šī līguma grozīšana – pārkāpšana, izbeigšana, likumība, spēkā esamība vai iztulkošana (interpretācija), tiek risināta sarunu ceļā. Ja Līdzējs nevar atrisināt strīdu sarunu ceļā, tas tiek izšķirts Latvijas Republikas likumdošanas paredzētajā kārtībā.

8.2. Par Līguma 4.2.8.punkta noteikuma neizpildīšanu Pasūtītājs ir tiesīgs s iekasēt soda naudu **EUR 20,00** *(divdesmit euro 00 centu)* apmērā no Izpildītāja par katru kalendāro dienu no darbu pabeigšanas brīža.

8.3. Līguma saistību neizpildes gadījumā vai gadījumā, kad tiek radīti zaudējumi otrai Pusei, vainīgā Puse atlīdzina otrai Pusei radušos zaudējumus pilnā apmērā.

**9. Nobeiguma noteikumi**

9.1. Līgums satur Pušu pilnīgu vienošanos, Puses ir iepazinušās ar tā saturu un piekrīt tā noteikumiem, apliecinot to ar saviem parakstiem.

9.2. Pusēm ir jāinformē vienai otru nedēļas laikā par savu rekvizītu maiņu.

9.3.Visi paziņojumi, vēstules, pretenzijas un cita ar Līgumu saistītā dokumentācija tiek uzskatīta par saņemtu un paziņotu septītajā dienā pēc tās nosūtīšanas uz Puses juridisko adresi.

9.4. Līgums ir sastādīts valsts valodā 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.

9.5. Līgumsoda apmaksa neatbrīvo Puses no līgumsaistību izpildes.

**IX. Pušu juridiskās adreses un rekvizīti**

**PASŪTĪTĀJS IZPILDĪTĀJS**

|  |  |
| --- | --- |
| **SIA “Ķekavas nami”**  |  |
| reģ.Nr. 40003359306 |  |
| Rāmavas iela 17, Rāmava, Ķekavas novads |  |
| AS SEB banka |  |
| LV18UNLA0003001609027 |  |
| tālr. 67937448 |  |
| e-pasts : info@kekavasnami.lv  |  |

R.Lācis

E.Mencis

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

5.pielikums

Nolikumam “Speciāli ierīkotu sadzīves atkritumu konteineru iztukšošanas vietu remonts pie daudzdzīvokļu mājām Valdlauči, Ķekavas novads”

**Tehniskā specifikācija**

1. **Vispārīgā informācija**

Pretendentam, pirms pieteikuma iesniegšanas jāapmeklē objekts, jāpārliecinās, ka tāmēs ir iekļauti visi nepieciešamie darbu apjomi un materiāli. Jāparaksta apliecinājums par objekta apmeklēšanu klātienē (6.pielikums). Objekta apskati iepriekš saskaņot ar Pasūtītāja pārstāvi Jāni Ipatjevu, tālr. 26382990.

 Pretendentam jāparedz un jāiekļauj savā piedāvājumā palīgdarbu, palīgmehānismu un ar darba organizēšanu saistītās izmaksas, kas nav tieši norādītas tehniskajā specifikācijā, bez kuru izpildes nevar nodrošināt definētās prasības.

1. **Prasības darbu organizēšanai un veikšanai**

Izvietot informāciju par darba veicēju, atbildīgo personu, tālruņa numuru un prognozējamo darba pabeigšanas laiku.

Darbu izpildes gaitā ir jāveic visi nepieciešamie drošības pasākumi, lai nepieļautu iespējamos bojājumus ēkas elementiem (piem., logiem, dzīvokļu durvīm, komunikāciju tīkliem utt,), ieejas celiņiem, dekoratīvajiem stādījumiem vai trešo personu mantai, uzņemoties atbildību par jebkādiem nodarītiem bojājumiem, kas radušies darbības rezultātā.

Darbus, kas saistīti ar paaugstinātu troksni, izteiktu smaku vai vibrāciju, veikt normālā darba laika nedēļā (no pirmdienas līdz piektdienai) no plkst. 8.00 līdz 17.00.

Būvnieks uzstāda pārvietojamu WC tās darbinieku vajadzībām.

Neveidot utilizējamu materiālu uzkrājumus objektā. Katras darba dienas beigās veikt ietves posma sakopšanu.

Ja tehnoloģiskais procesā nepieciešams daļēji ierobežot transporta vai gājēju plūsma, norobežojumam jābūt nepārprotamam un maksimāli drošam.

Pasūtītājs bez maksas nodrošina Izpildītāja tehnikas un būvmateriālu novietošanu tā slēgtā teritorijā būvdarbu laikā.

Par elektrības un ūdens ņemšanas vietu, WC novietošanu un citiem jautājumiem vērsties pie Pasūtītāja pārstāvja J.Stūrīša, tālr. 29420964

1. **Prasības remonta mērķu sasniegšanai**

Betona zāģēšanas darbus veikt ar instrumentiem, kas nodrošina putekļu savākšanu.

Zāģēšanas līnijai jābūt ne tuvāk par 10-30 cm no ieejas jumta atbalsta stutēm, lai neietekmētu jumta konstrukciju stiprību. Pieļaujama esošo brauktuves apmaļu atstāšana un nobrauktuves pamatnes uzklāšana uz tās, ja tas nepieciešams loģiskam risinājumam. Nobrauktuves leņķis nav noteikts, bet to veidot iespējami mazāko.

1. **Objekta nodošana ekspluatācijā**

Noslēgumā Pasūtītājs pieņem kvalitatīvi izpildītos darbus pēc faktiski paveikta apjoma ar izpildes darbu aktiem. Pēc būvdarbu pabeigšanas objekts tiek nodots ar pieņemšanas-nodošanas aktu, kuru paraksta Pasūtītāja un Izpildītāja pilnvarotas personas.

1. **Garantijas**

Garantijas termiņš izpildītāja veiktiem būvdarbiem 36 (trīsdesmit sešdesmit) mēneši no pieņemšanas-nodošanas akta parakstīšanas dienas. Garantijas laikā, pēc Pasūtītāja pieprasījuma, Izpildītājam jāveic defektu novēršana bez papildus samaksas.

6.pielikums

Nolikumam “Speciāli ierīkotu sadzīves atkritumu konteineru iztukšošanas vietu remonts pie daudzdzīvokļu mājām Valdlauči, Ķekavas novads”

**OBJEKTA APSEKOŠANAS LAPA**

Cenu aptauja “**Speciāli ierīkotu sadzīves atkritumu konteineru iztukšošanas vietu remonts pie daudzdzīvokļu mājām Valdlauči, Ķekavas novads**”

|  |  |  |
| --- | --- | --- |
| Datums | Pretendenta nosaukums | Pretendenta reģistrācijas numurs |
|  |  |  |

|  |  |
| --- | --- |
| Pretendenta pārstāvja vārds, uzvārds | Pretendenta pārstāvja paraksts |
|  |  |

|  |  |
| --- | --- |
| Pasūtītāja pārstāvja vārds, uzvārds | Pasūtītāja pārstāvja paraksts |
|  |  |

1. Dokumenta parakstīšanas datums ir pēdējā pievienotā droša elektroniskā paraksta laika zīmoga datums [↑](#footnote-ref-1)
2. Līguma izpratnē – vides sakārtošana pēc darbinieku WC noņemšanas, būvmateriālu uzglabāšanas vietas sakārtošana utt. [↑](#footnote-ref-2)